proxectonos/corpus_dominio_legal_administrativo_tmp huggingface dataset:
PADRÓN DO IMPOSTO DE VEHÍCULOS DE TRACCIÓN MECÁNICA 2018
ADMINISTRACIÓN LOCAL — Municipal — Fornelos de Montes (Recadación, 15/03/2018)

A xunta de goberno local do Concello de Fornelos de Montes, en sesión de data 3 de marzo de 2018, aprobou o padrón do Imposto sobre vehículos de tracción mecánica correspondente ó exercicio 2018. O padrón queda exposto ó público na casa consistorial durante o prazo de trinta días, contado a partir da publicación do correspondente anuncio no Boletín Oficial da provincia, anuncio que ten carácter de notificación colectiva ó abeiro do previsto no artigo 62 da Lei 58/2003, de 17 de decembro, xeral tributaria. Durante o dito prazo os interesados poderán examinalo e formular, contra os actos que se notifican, a teor do artigo 14 do texto refundido da Lei reguladora das facendas locais, ante a xunta de goberno, o recurso de reposición. Contra a resolución recaída no recurso de reposición poderán interpor, recurso contencioso-administrativo, no prazo de dous meses, contados dende o día seguinte ó da notificación de dita resolución. Se non recaese resolución no prazo de un mes dende a formulación do recurso de reposición, entenderase desestimado. Non obstante, si se considera conveniente, poderán utilizar ou exercitar calquera outro recurso que estimen oportuno. De conformidade co previsto no artigo 62 da Lei 58/2003, de 17 de decembro, comunícase ós contribuíntes afectados que o período de pago en voluntaria queda establecido do 1 de abril de 2018 ó 31 de maio de 2018. O pago poderá realizarse na sucursal de ABANCA en Fornelos de Montes. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción da recarga correspondente e demais conceptos esixibles tal e como se fixan nos artigos.26, 28 e 161 da Lei 58/2003 xeral tributaria. Fornelos de Montes, a 5 de marzo de 2018. O alcalde Emiliano Lage Rodríguez
CONTA XERAL 2017
ADMINISTRACIÓN LOCAL — Municipal — Moraña (Presupostos e cadros de persoal, 11/06/2018)

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, na sesión do 31-05-2018, exponse ao público a Conta Xeral correspondente ao exercicio 2017, por un prazo de quince días, durante os cales e oito máis, os que se estimen interesados poderán presentar reclamacións, reparos ou observacións que teñan por convenientes. Moraña, a 1 de xuño de 2018. A alcaldesa María Luísa Piñeiro Arcos
FORMALIZACIÓN DUN CONTRATO PARA A SUBMINISTRACIÓN E TRANSPORTE DE 1500 COMPOSTADORES INDIVIDUAIS DE EXTERIOR, PARA A ELABORACIÓN DE COMPOST COS RESIDUOS ORGÁNICOS XERADOS NOS FOGARES
ADMINISTRACIÓN LOCAL — Provincial — Deputación Provincial (Contratos administrativos, 22/06/2018)

Presidencia da Deputación Provincial de Pontevedra. Tipo de administración: Administración Local. Nº Expediente: 2017048647 Subministración e transporte de 1500 compostadores individuais de exterior (COINEX) para a elaboración de compost cos residuos orgánicos xerados nos fogares. Estes 1500 COINEX, se dividirán en dous tipos atendendo o seu volume: 1300 compostadores cun volume entre 300-400 litros de capacidade.200 compostadores cun volume entre 800-900 litros de capacidade Tramitación: Ordinario. Procedemento: Aberto. CPV: 44613800-8 contenedores para residuos. Lugar de execución: ESPAÑA Tipo de licitación: Formulación do prezo a tanto alzado O presuposto estimado dos 1500 COINEX é de 73.500 euros. O prezo unitario dos COINEX, dependerá do seu volume: ALQUIENVAS S. L. (B-25335332) Importe sen IVE: 65.806,00€ IVE (21%): 13.819,26€ Importe IVE incluído: 79.625,26.€ COINEX de 300-400 litros ( sen IVE):.39,50.€ COINEX de 800 a 900 litros(sen IVE):.72,28.€ 7 de maio de 2018. Pontevedra, 7 de xuño de 2018. O Deputado delegado. O Secretario.
LICITACIÓN DE BANCADAS VACANTES DO MERCADO MUNICIPAL
ADMINISTRACIÓN LOCAL — Municipal — Grove, O (Contratos administrativos, 01/03/2018)

Datos xerais e datos para obtención da información: a) Organismo. Concello do Grove. b) Dependencia que tramita o expediente. Secretaría. c) Obtención de documentación e información: 1) Dependencia. Secretaría.2) Domicilio. Edificio Administrativo. Rúa Alcalde Xacobe Barral Otero, nº 3 3) Localidade e código postal. O Grove (36980) 4) Teléfono.986 730 975 5) Telefax.986 731 358 6) Correo electrónico. contratacion@concellodogrove. es 7) Dirección de Interne do perfil do contratante.www.contratosdegalicia.es 8) Data límite de obtención de documentación e información. Ata o último día do prazo de presentación de ofertas. d) Número de expediente: 242/2018 a) Tipo. Concesión b) Descrición. Adxudicación de bancadas libres do mercado municipal do Grove. Bancadas Peixe e mariscos: n.º 7 e n.º 21. Bancadas verdura nº: 1-5-9-10-15-20 Bancadas varios produtos n.º: 22-23 c) Lugar de execución: Mercado municipal, rúa Irmáns Otero Goday s. n. 1) Domicilio. O Grove 2) Localidade e código postal. O Grove (36980) d) Prazo de duración.10 anos, prorrogable ata un máximo de 50 anos. e) Admisión de prórroga: Si. a) Tramitación. ordinaria b) Procedemento. Aberto. c) Criterios de adxudicación. O único criterio de adxudicación é o prezo á alza. b) 250 euros por bancada. Provisional: Non se esixe. Definitiva: 5 por cento do prezo de adxudicación. Clasificación (grupo, subgrupo e categoría): Non se esixe. Solvencia económica e financeira e solvencia técnica e profesional, no seu caso. De acordo co establecido no prego de condicións administrativas. Outros requisitos específicos. Non se prevén. a) Data límite de presentación. Ata o 15º día natural seguinte á publicación do anuncio de licitación no BO da Provincia de Pontevedra. b) Modalidade de presentación. Presencial ou por correo c) Lugar de presentación: 1. Dependencia: Rexistro xeral.2. Domicilio: Edificio Administrativo, Rúa Alcalde Xacobe Barral Otero nº 3 3. Localidade e código postal: O Grove (36980) 4. Dirección electrónica: www.contratosdegalicia.es a) Descrición. b) Dirección. Casa do Concello, Praza do Corgo, 1 c) Localidade e código postal. O Grove (36980) d) Data e hora. Ás 13:00 horas do 3º día hábil seguinte ao remate do prazo de presentación de ofertas. Máximo 200 euros (a prorrata entre os adxudicatarios). O Grove, 20 de febreiro de 2018 O alcalde José A. Cacabelos Rico DOCUMENTO ASINADO DIXITALMENTE Á MARXE
BASES E CONVOCATORIA PARA A CONCESIÓN DE AXUDAS PARA A ADQUISICIÓN DE LIBROS E MATERIAL CURRICULAR, DESTINADAS A ALUMNOS MATRICULADOS EN CENTROS DOCENTES PÚBLICOS DE EDUCACIÓN INFANTIL (SEGUNDA ETAPA, DE 3 A 5 ANOS), CURSO ESCOLAR 2018/2019
ADMINISTRACIÓN LOCAL — Municipal — Redondela (Subvencións e axudas, 22/06/2018)

É obxecto destas bases e convocatoria establecer un réxime compensatorio de carácter social destinado a colectivos con carencias económicas, co fin de paliar os gastos que supón a escolarización dos membros da familia. Subvenciónase a través deste procedemento a adquisición de libros e material escolar de Educación Infantil (segunda etapa) para alumnos matriculados en centros docentes públicos con enderezo en Redondela, para o curso 2018/2019. Estas axudas outorgaranse de acordo cos principios de publicidade, concorrencia e obxectividade establecendo un procedemento que tenta ser áxil, eficaz en breve no tempo. O crédito destinado á financiación destas axudas ascende a 8.500,00€ dos que detraeranse 184,00€ para efectos de reclamacións, con cargo á partida 3231A/4890003 “Subvencións adquisicións libros” do Orzamento do ano 2016, prorrogado para o ano 2018. En ningún caso, a suma das subvencións concedidas poderá superar esta contía.
PUNTUACIÓNS DA FASE DE CONCURSO, DATA DE REALIZACIÓN DO PRIMEIRO E SEGUNDO EXERCICIO DA FASE OPOSICIÓN DO PROCESO PARA A PROVISIÓN DUNHA PRAZA DE ARQUITECTO TÉCNICO DO CONCELLO DE NIGRÁN NO MARCO DO PROCESO DE CONSOLIDACIÓN DE EMPREGO TEMPORAL
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 04/06/2018)

Asunto: Proceso selectivo para a provisión dunha praza de arquitecto técnico do Concello de Nigrán no marco do proceso de consolidación de emprego temporal PRIMEIRO.—O prazo de presentación de reclamacións será de cinco días hábiles, prazo que computa a partir do día seguinte á publicación do anuncio do cadro de puntuacións da fase concurso no Boletín Oficial da provincia de Pontevedra. Co fin de axilizar o proceso, os/as aspirantes que non presenten as reclamacións directamente no rexistro xeral do Concello ou mediante a sede electrónica (sede. nigran. org) deberán comunicar esta circunstancia mediante fax (986 38 39 31) ou correo electrónico (persoal@nigran. org) no mesmo día da súa presentación, achegando copia da documentación presentada co selo ou xustificante do rexistro correspondente. SEGUNDO.—A data prevista para a realización do primeiro exercicio será o vindeiro día 10 de xullo ás 11:00 horas no Salón de Plenos do Concello de Nigrán. Os aspirantes deberán vir provistos do Carné de Identidade en vigor (DNI). Se convoca aos membros do Tribunal cualificador para o citado día ás 8:00 horas na Casa Consistorial do Concello de Nigrán. TERCEIRO.—Asímesmo infórmase que aquel aspirante que deberá realizar o segundo exercicio da fase oposición (coñecemento de lingua galega), ao non quedar exento de facer o exercicio por non acreditar estar en posesión do Celga 4 ou equivalente debidamente homologado, será o seguinte: Alberto Gregorio Esteso Graffigna, Mariela Cecilia Torradas Gaztañazpi. A data prevista para a realización do segundo exercicio será o vindeiro día 11 de xullo ás 9:00 horas no Salón de Plenos do Concello de Nigrán. O aspirante deberá vir provisto do Carné de Identidade en vigor (DNI). O PRESIDENTE DO TRIBUNAL Asdo. Eduardo Pérez Izaguirre López
CONVOCATORIA DE OFICIAL 1ª ELECTRICISTA: APERTURA DE PRAZO
ADMINISTRACIÓN LOCAL — Municipal — Poio (Persoal, oposicións, 31/01/2018)

Con data 15/01/2018 por acordo da XGL aprobáronse as bases específicas para a formación de bolsa de emprego no posto de Oficial 1ª Electricista. O prazo de presentación será de 8 días naturais contados desde o seguinte ao da publicación deste anuncio no Boletín Oficial da Provincia de Pontevedra. As bases xerais e específicas poden consultarse no Taboleiro de Anuncios do Concello e na páxina web do Concello: www.concellopoio. gal. Asinado dixitalmente á marxe. O Alcalde: Luciano Sobral Fernández
PROCESO SELECTIVO PARA COBERTURA TEMPORAL POR INTERINIDADE DO POSTO DE ENXEÑEIRO DA EDIFICACIÓN DO CONCELLO DO GROVE
ADMINISTRACIÓN LOCAL — Municipal — Grove, O (Persoal, oposicións, 24/09/2018)

A Xunta de Goberno Local en sesión ordinaria realizada o 13 de agosto e 3 de setembro de 2018 aprobou as bases e a convocatoria para o proceso de selección da cobertura temporal por interinidade, por ILT do titular, do posto de enxeñeiro da Edificación do Concello do Grove: Ser español/a ou cidadán/á dun país membro da UE, estar en posesión do título de enxeñeiro/a de edificación ou equivalente, non acharse inhabilitado/a para o exercicio de cargos públicos e non acharse incurso/a en causa ningunha de incapacidade ou incompatibilidade. Terá como misión a realización dos seguintes traballos: Ata a incorporación do funcionario que desempeña a praza en propiedade ou o cesamento da necesidade da súa substitución.37,5 horas semanais en horario de mañá e tarde, ben en xornada continua ou partida, en función das necesidades do servizo. As súas retribucións serán as establecidas en cada momento para o dito posto de traballo no cadro de persoal e orzamento municipal, sendo actualmente as seguintes: A selección dos/as aspirantes realizaraa, seguindo o proceso que se describe a continuación, unha Comisión de Selección formada polos seguintes membros: 6.1.1 Proba práctica: os/as concursantes realizarán unha proba práctica sobre un suposto de enxeñería civil en obras e servizos municipais, durante o tempo que fixe a Comisión de Selección. Valorarase de 0 a 10 puntos, sendo necesario obter como mínimo 5 puntos para que se poida valorar a seguinte fase. O posto é incompatible co desenvolvemento de calquera actividade pública ou privada Presentaranse no Rexistro Xeral de documentos de entrada do Concello. As instancias deberán acompañarse dos documentos acreditativos dos requisitos esixidos na base primeira (titulación) e dos méritos alegados. O prazo de presentación de instancias establecerase en dez días naturais, contados a partir do seguinte ao da publicación da convocatoria no Boletín Oficial da Provincia. A persoa aspirante seleccionada disporá dun prazo máximo de oito días hábiles desde que se faga pública a selección para presentar a documentación necesaria para acceder á Función Pública e proceder ao nomeamento. O alcalde José A. Cacabelos Rico
DH. W36.62901. SOLICITUDE DE PEDRO GONZÁLEZ SOUTO DE AUTORIZACIÓN DE OBRAS NO LUGAR DE GUISANDE, PARROQUIA DE VINCIOS (SANTA MARIÑA), CONCELLO DE GONDOMAR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 10/08/2018)

As obras solicitadas consisten na construción de vivenda unifamiliar de planta baixa de 222,89 m2 de superficie total construída, con estrutura metálica, fachada de ladrillo e cuberta de tella cerámica, e máis peche lateral de parcela de 46 ml de lonxitude con zócolo de formigón de 0,60 m de altura e malla metálica por riba, en parcela de referencia catastral 2054919NG2625S0001AJ, en zona de policía e a unha distancia de 5 m do leito dun regato innominado, no camiño dos Cochos, lugar de Guisande, parroquia de Vincios, concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 04 de xullo de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DEPÓSITO DE ESTATUTOS DA ASOCIACIÓN EMPRESARIAL AGALCO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 22/01/2018)

De conformidade co disposto na Lei 19/1977, do 1 de abril, de asociación sindical (BOE nº 80, do 4 de abril), e no artigo 14 do Real decreto 416/2015, do 29 de maio, sobre depósito de estatutos das organización sindicais e empresariais (BOE nº 147, do 20 de xuño) e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, foron depositados, con data 03/01/2018, logo de requirimento de emenda, acta de constitución e estatutos da asociación empresarial AGALCO, que abrangue os seguintes ámbitos: Territorial: provincia de Pontevedra. Funcional: construcción e actividades conexas. Asinan a acta de constitución, Claudia Valeria Bieler Ouali, en representación de INSTALACIONES Y REFORMAS COSAN SL, Dariusz Stanislaw Lavis Cuadron por SONDEOS NIGRÁN SL, Segundo Francisco Vitalie Maynar Hipp por TOLDOS PORRIÑO SL, Placido Nalerio Leonisio (empresario individual), Nezar Minuche Bouza (empresario individual), Antonio Heredero González por BALMS ABOGADOS GALICIA SL, Carlos Fariña Outón por EUROMONTAJES CAVER SL, Andrés Romero Iglesias por MONTAJES ANFRA SL, e Francisco Javier Gago Malvido por TRABAJOS METÁLICOS DE SOLDADURA SL. O texto dos estatutos depositados é de acceso público, polo que calquera persoa poderá examinalos e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, 10 de xaneiro de 2018 O xefe territorial
LICITACIÓN EXPTE.8453-113, (SUBMINISTRO DE SISTEMA DE ALMACENAMENTO CORPORATIVO CON DESTINO O ARQUIVO DIXITAL)
ADMINISTRACIÓN LOCAL — Municipal — Vigo (Contratos administrativos, 08/03/2018)

1. Entidade que adxudica: organismo: Concello de Vigo. Dependencia: Administración Electrónica. Nº expediente: 8.453-113.2. Obxecto do contrato: a adquisición de sistema de almacenamento corporativo con destino o arquivo dixital. Lugar de execución: Vigo. Prazo de execución: 30 días. Prórroga: non 3. Tramitación e procedemento. Tramitación: Ordinaria. Procedemento: Aberto.4. Presuposto base: 107.438,01 euros. IVE a soportar pola administración: 22.561,99 euros.- Orzamento total: 130.000 euros.5. Garantías esixidas. a) Provisional: non se esixe. b) Definitiva: sí (5% do prezo de adxudicación do contrato excluído o IVE). c) Complementaria: non se esixe.6. Obtención da documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións.7. Requisitos específicos do contratista: a) Documentos acreditativos da solvencia económica e financeira: Considerarase con solvencia económica e financeira aos licitadores que no conxunto dos últimos tres anos teñan un volume de facturación que sexa igual ou superior ao prezo do contrato. b) Documentos acreditativos da solvencia técnica e profesional: Considerarase acreditada a solvencia se nalgún dos últimos cinco anos acredita servizos ou traballos por importe igual ou superior a unha anualidade media do prezo do contrato. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario.8. Presentación de Ofertas: Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida na cláusula 12 e 13 do prego de condicións administrativas e no punto 7 das FEC. Lugar de presentación: Rexistro Xeral do Concello de Vigo, Pza. do Rei núm 1 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e económica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Páxina web para obtención de información: www.vigo.org Este proxecto é susceptible de ser cofinanciado polo Fondo Europeo de Desenvolvemento Rexional (FEDER) nunha porcentaxe do 80%- PROXECTO EDUSI VIGO VERTICAL. Se finalmente é aceptada a súa proposta vai aparecer na lista pública prevista no artigo 115, apartado 2 do Regulamento (UE) 1303/2013 do Parlamento Europeo e do Consello de 17 decembro de 2013. Vigo, 2 de marzo de 2018. O concelleiro delegado de Contratación P. D. (Decreto 19-06-2015 e Acordo 19-06-2015) David Regades Fernández
CONTRATOS CELEBRADOS ENTRE O DÍA 1-01-2016 ATA O DÍA 31-12-2017
ADMINISTRACIÓN LOCAL — Municipal — Estrada, A (Contratos administrativos, 06/02/2018)

De conformidade co establecido no artº 154 do Real Decreto Lexislativo 3/2011 polo que se aproba o Texto Refundido da Lei de Contratos do Sector Público, por medio do presente publícanse no Boletín Oficial da Provincia os contratos formalizados de contía igual ou superior a 100.000,00 euros, e suxeitos ao devandito texto legal, que tiveron lugar no Concello da Estrada entre os días 1 de xaneiro de 2016 ata o 31 de decembro de 2017. A Estrada 31 de xaneiro de 2017 O Alcalde, (documento asinado electronicamente á marxe)
FORMALIZACIÓN DE CONTRATO DE PRESTACIÓN DE SERVIZOS DE CONSERVACIÓN, MANTEMENTO E RENOVACIÓN DAS INSTALACIÓNS ELÉCTRICAS E REDE WIFI MUNICIPAL
ADMINISTRACIÓN LOCAL — Municipal — Vilanova de Arousa (Contratos administrativos, 06/06/2018)

De conformidade co disposto no artigo 154.1 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro, publícase a formalización polo concello contrato administrativo de prestación dos servizos de conservación, mantemento e renovación das instalacións eléctricas e rede wifi municipais. Vilanova de Arousa, a 21 de maio de 2018. O alcalde Gonzalo Durán Hermida
DH. A36.61011 SOLICITUDE DE MÓNICA CASTRO ROSENDO EN REPRESENTACIÓN DE CCUU PARAÍSO, PARA UN CAUDAL DE AUGA, NO LUGAR DE PARAÍSO, CONCELLO DE PORTAS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 24/04/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga do manancial cáptase en galería 0,6x0,6 m e 1,5 m prof. e condúcese por tubo PE Ø 90 mm, 13,0 m lonx. a arqueta ladrillo 1,0x1,0x1,0 m, da que segue tubo PE Ø 70 mm, 320,0 m ata caseta ladrillo 7,0x2,0x3,0 na parc.987, pol.7, que contén 7 depósitos individuais, con outro no exterior. De cada depósito parte tubo PE 19 mm ata cada unha das vivendas dos comuneiros. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na rúa San Salvador, 2, 4º, de Vigo, onde estará exposto o expediente de que se trata, para que poida ser examinado por quen o desexe. Vigo, 4 de abril de 2018.—O Xefe do Servizo Territorial. P. S. Resoluc. dirección de Augas de Galicia do 20/02/2017, Alberto Bosquet Herreros.
FORMALIZACIÓN DUN ACORDO MARCO QUE REXE A PRESTACIÓN DO SERVIZO DE TELEASISTENCIA DOMICILIARIA NA PROVINCIA DE PONTEVEDRA PARA OS CONCELLOS DE MENOS DE 20.000 HABITANTES
ADMINISTRACIÓN LOCAL — Provincial — Deputación Provincial (Contratos administrativos, 23/01/2018)

Organismo: Presidencia da Deputación Provincial de Pontevedra. Dependencia que tramita o expediente: Servizo de Contratación e Patrimonio. Número de expediente: 2017018690 Dirección de Internet do perfil do contratante: www.contrataciondelestado.es.Tipo: Administrativo Descrición: Servizo de Teleasistencia Domiciliaria na Provincia de Pontevedra para os concellos de menos de 20.000 habitantes. División en lotes: Non CPV: 85300000 (Servizos de asistencia social e servizos conexos) Acordo Marco: Si Medio de publicación do anuncio de licitación: BOPPO, Plataforma de contratación do sector público. Data de publicación do anuncio de licitación: Plataforma de contratación do sector público: 07 de agosto de 2017 BOPPO: 07 de agosto de 2017 Tramitación: Ordinario. Procedemento: Aberto. O tipo de licitación establécese por prezos unitarios polo seguinte importe mensual para o titular do servizo de Teleasistencia domiciliaria: Importe sen IVE: 20,19 € mes / usuario IVE(4%): 0,81 € mes / usuario Total (IVE incluído): 21,00 € mes / usuario Data de adxudicación: 24 de novembro de 2017 Data de formalización do contrato: 02 de xaneiro de 2018 Contratista: Quavitae Servicios Asistenciales, S. A. U. (NIF: A-80.106.842) Importe de adxudicación: Importe sen IVE: 13,98 € mes / usuario IVE(4%): 0,56 € mes / usuario Total (IVE incluído): 14,54 € mes / usuario Vantaxes da oferta adxudicataria: Proposición máis vantaxosas con referencia as presentadas polos restantes licitadores cuxas ofertas foron admitidas. Pontevedra, 12 de xaneiro de 2017. O Deputado delegado. O Secretario.
DELEGACIÓN DE FUNCIÓNS NA 1ª TENENTE DE ALCALDE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 21/06/2018)

Tendo previsto ausentarme do municipio durante o período comprendido do 6 ó 11 de xuño de 2018, ámbolos dous incluídos, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: delegar, durante a miña ausencia, a totalidade das funcións propias da Alcaldía na 1ª Tenente de Alcalde, dona María Jesús Garrote Represas, dende o 6 ó 11 de xuño de 2018, ámbolos dous incluídos. Segundo: comunicar esta Resolución á interesada así como ós departamentos de Persoal, Intervención e Tesourería municipais. Terceiro: publicar no BOP. En Ponteareas, documento asinado electronicamente. Mándao e asínao o Sr. Alcalde Xosé Represas Giráldez
CONVOCATORIA DE XUNTA XERAL CO FIN DE CONSTITUÍR A COMUNIDADEDEUSUARIOS DE AUGAS O VINDEIRO DIA 16 DE XULLO DE 2018, NA ESCOLA DE CEQUERIL
SECCIÓN NON OFICIAL —  — Comunidade de Usuarios de Augas de Cequeril (Outros documentos, notificacións e informacións públicas, 09/07/2018)

O que subscribe EMILIA CONCEPCION HABBA GAUCHIA con DNI XXXXXXXXX veciño do lugar da Igrexa (Cequeril) nº 15, pertencente ao concello de Cuntis, provincia de Pontevedra, por medio da presente, convoca a XUNTA XERAL a tódolos usuarios/as de augas do lugar de Cequeril a fin de constituírse como Comunidade de Usuarios, que se celebrará o luns 16 de Xullo de 2018, en primeira convocatoria as 20:30 e na segunda convocatoria as 21:00 horas, na casa escola do lugar de Cequeril atendendo ao seguinte: Cequeril, a 25 de Xuño de 2018. Juan Carlos Iglesias Valiño
CRÉDITO EXTRAORDINARIO 1/18
ADMINISTRACIÓN LOCAL — Municipal — Sanxenxo (Presupostos e cadros de persoal, 10/10/2018)

Transcorrido o prazo de exposición pública da modificación de crédito nº 1/18, na modalidade de crédito extraordinario, financiado con cargo ao remanente de tesourería para gastos xerais da entidade local obtido na liquidación de 2017, por importe de 900.000,00 euros, sen presentación de reclamación algunha, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, enténdese definitivamente aprobada, procedéndose á súa publicación consonte ao disposto no artigo 169.3 do Real decreto lexislativo 2/2004, antes citado. De tal xeito o resumo por capítulos do orzamento xeral correspondente ao ano 2018 da entidade local, queda do seguinte xeito: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, a 2 de outubro de 2018. O alcalde Telmo Martín González
PUBLICACIÓN DO CALENDARIO FISCAL 2018
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 28/02/2018)

Esta Alcaldía, no exercizo das súas competencias legalmente atribuídas, mediante Resolución núm.2018-0120, Primeiro.— Aprobar o Calendario do contribuinte para o exercizo 2018 que a continuación se sinala: Segundo.— Ordear a súa públicación no B. O. P para a súa difusión e xeral coñecemento, sendo susceptible o mesmo de impugnación na vía contencioso administrativa por quenes sexan titulares de dereitos ou intereses lexitimos, sen que a interposición do recurso interrompa a súa aplicación, así como acordar que se dé a máxima publicidade ao devandito calendario. Terceiro.— Reservarse esta Alcaldía-Presidencia a facultade de modificar o presente calendario cando motivos de índole técnica, debidamente xustificados impida a xestión dos recursos indicados nas datas sinaladas, informando de tal circunstancia aos cidadáns. O Alcalde, Asdo:. Antonio Lomba Baz. Documento asinado dixitalmente á marxe
DH. A36.59903, SOLICITUDE DE Mª BERTA AMEAL FERRO, PARA OBRAS DE REFORMA E AMPLIACIÓN, NO LUGAR DE ALBERGUERÍA, PARROQUIA DE SAIÁNS, CONCELLO DE MORAÑA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 19/03/2018)

As obras solicitadas consisten na reforma e ampliación de vivenda unifamiliar e reparación de muros de peche, situados en zona de policía do rego de Cornide, na parcela 14 do polígono 24 do catastro de Moraña. A lonxitude dos muros a restaurar será duns 111,00 metros, recuándoos respecto ao dominio público hidráulico ata unha distancia mínima de 5,00 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 05 de marzo de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
BASES BOLSA DE EMPREGO DE AUXILIAR ADMINISTRATIVO
ADMINISTRACIÓN LOCAL — Municipal — Mondariz-Balneario (Bolsas de emprego, 23/04/2018)

Por resolución da Alcaldía de data 11 de abril de 2018 aprobáronse as bases que rexerán o proceso selectivo destinado á selección de persoal laboral temporal asimilado a categoría de auxiliar administrativo (Escala de Administración Xeral, Subescala Auxiliar, Grupo C, subgrupo C2). Durante un prazo de 10 días hábiles, contados dende a publicación deste anuncio no BOP, poden presentar as súas solicitudes todos os interesados en participar no proceso selectivo aberto para formación de bolsa de emprego para a contratación laboral temporal de auxiliar administrativo do Concello de Mondariz Balneario. Nas oficinas do Concello e na súa páxina web (www.mondarizbalnaerio.es) están as bases da convocatoria e os modelos de solicitude a disposición dos interesados. Mondariz Balneario. Asinado electronicamente. O alcalde
APROBACIÓN DEFINITIVA DO HIMNO MUNICIPAL
ADMINISTRACIÓN LOCAL — Municipal — Mos (Outros documentos, notificacións e informacións públicas, 08/03/2018)

Aprobado inicialmente en sesión ordinaria do Pleno deste Concello, de 18 de decembro de 2017, o “HIMNO MUNICIPAL”, e non presentándose ningunha alegación durante o período de exposición pública, considérase definitivamente aprobado o acordo plenario que se fai público para a súa entrada en vigor, que terá lugar unha vez transcorrido o prazo de 15 días referido polo art.65.2 por remisión do art.70, ambos da Lei 7/1985, de 2 de abril, de Bases de Réxime Local. Mos, 28 de febreiro de 2018 Documento asinado electrónicamente.
ASAMBLEA XERAL ORDINARIA
SECCIÓN NON OFICIAL —  — Comunidad de Usuarios de Figueiró–Tomiño (Outros documentos, notificacións e informacións públicas, 05/03/2018)

Roman Alberto Irene Margarita Naumann El Klai, con DNI XXXXXXXXX, actuando coma Presidente da COMUNIDADE DE USUARIOS/AS DE FIGUEIRÓ, con NIF G36179349, convoca a ASEMBLEA XERAL ORDINARIA a celebrar no salón de actos do Centro Recreativo e cultural de Figueiró o día 18 de Marzo de 2018, as 10:30 hora s en primeira convocatoria, e as 11:00 en segunda convocatoria, conforme a seguinte: 1. Lectura e aprobación da Actas das Sesións do 12/03/2017 é do 28/05/2017 2. Estado de Contas 3. Informe Xestión do Exercicio 2017 4. Informe Xestión Xurado 5. Actualización Censo de Usuarios/as.6. Proxectos a realizar no Exercicio 2018 7. Presuposto 2018 8. Proxecto reforma depósito pequeno 9. Informar sobre modificación de Estatutos 10. Rogos e Preguntas. Figueiró, a 19 de Febreiro de 2018. Presidente Miguel Rodríguez Santos
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DO EXPTE. DE MODIFICACIÓN DE CRÉDITOS Nº 3-P/2018 DE SUPLEMENTO DE CRÉDITO
ADMINISTRACIÓN LOCAL — Municipal — Lalín (Presupostos e cadros de persoal, 10/04/2018)

O Pleno da Corporación do Concello de Lalín, en sesión ordinaria celebrada o día 4 de abril de 2018, aprobou provisionalmente o seguinte expediente de modificación de créditos dentro do vixente orzamento municipal, do exercicio 2017 prorrogado para o 2018: -Expte.1810/2018 de Suplemento de Crédito número 3-P/2018, financiado mediante a baixa de crédito doutras aplicacións orzamentarias non comprometidas, por importe total de 6.000 €. De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán exposto ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes considerarase definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 4 de abril de 2018 O Alcalde Rafael L. Cuíña Aparicio (Documento asinado dixitalmente)
LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA LMT GON815 CT CRUCEIRO-BAÍÑA, NO CONCELLO DE BAIONA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Dirección Xeral de Enerxía e Minas (Outros documentos, notificacións e informacións públicas, 14/06/2018)

A instalación denominada LMT GON815 CT CRUCEIRO-BAÍÑA, no concello de Baiona, foi declarada de utilidade pública mediante resolución do 19 de febreiro de 2018 da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa Unión Fenosa Distribución S. A. Segundo o disposto no artigo 52 da Lei de expropiación forzosa e no art.54.1 da Lei 54/1997, do 27 de novembro, do sector eléctrico, comunícase que o día 3 de outubro de 2018, a partir das 10 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de BAIONA. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Esta publicación servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 45.1a da Lei 39/2015 de 1 de outubro, do procedemento administrativo común das administracións públicas. O xefe territorial Ignacio Rial Santo mé (asinado en Vigo por sinatura dixital certificada na data que se indica na marxe)
IN407A 2015/85-4. SOLICITUDE DE HIDROELÉCTRICA DE SILLEDA, S. L. DE AUTORIZACIÓN LAT 66 kV DE SET CIRA A SET SILLEDA (SILLEDA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 27/03/2018)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a relación de bens e dereitos afectados no tramo B da liña de alta tensión 66 kV de subestación Cira a subestación Silleda, motivada pola modificación do trazado da liña no citado tramo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Pontevedra, a 28 de febreiro de 2018. O xefe territorial Ignacio Rial Santomé
APROBACIÓN PADRÓN DE AUGA 2º TRIMESTRE DE 2018
ADMINISTRACIÓN LOCAL — Municipal — Cambados (Recadación, 12/11/2018)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 2º trimestre do ano 2018 e aprobado polo DECRETO 2018-0576 do 03.09.208. Expose ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Cambados, a 22 de outubro de 2018 A Alcaldesa Dª Fátima Africa Maria Cazalis Leblic
CONVOCATORIA PARA A CELEBRACIÓN DE XUNTA XERAL PARA A CONSTITUCIÓN DUNHA COMUNIDADE DE REGADORES NO BARRIO DE AREAS DA PARROQUIA DE PIÑEIRO, TÉRMINO MUNICIPAL DE O COVELO
SECCIÓN NON OFICIAL —  — Comunidad de Regantes do Barrio de Areas-Piñeiro (Outros documentos, notificacións e informacións públicas, 23/03/2018)

Yolanda Mar Such Amancha, con DNI XXXXXXXXX, convoca a todos/as os/as veciños/as propietarios/as de fincas do barrio de Areas, Parroquia de Piñeiro, Término Municipal de Covelo, interesados na constitución da Comunidad de Regantes do barrio de Areas-Piñeiro, con augas provintes do Regato conocido como “Rio do pozo de Piñeiro”, para reunión da xunta xeral que terá lugar o día 9 de abril, ás 19:00 horas, no Centro cultural da Parroquia de Piñeiro, co seguinte orde do día: 1.—Constitución da comunidad de regantes e as suas características.2.—Formación dunha relación nominal de usuarios/as e os caudais que se pretenden empregar.3.—Acordo das bases que, dentro da lexislación vixente, han de axustarse os proxectos de ordenanzas e regulamentos polos que se rexerá a comunidade.4.—Nombramento da comisión encargada de redactar os proxectos de estatutos e regulamentos a que se refiren os artigos 198 e seguintes do Regulamento público hidráulico.5.—Rogos e pregos. O que se fai público para o cumprimento do establecido no artigo 87 do Real Decreto Legislativo 1/2001, de 20 de xullo, polo que se aproba o Texto Refundido da Lei de Augas, en relación co artigo 201 do Regulamento do Dominio Público Hidráulico. Piñeiro-Covelo, 5 de Marzo de 2.018 Asdo.: Julio Piñeiro Barros.
DH. W36.61357, SOLICITUDE DE INVERSIONES INMOBILIARIAS CANVIVES, S. L., PARA OBRAS DE PECHE DUNHA PARCELA, NO LUGAR DE REIGOSA, PARROQUIA DE TOURÓN, CONCELLO DE PONTE CALDELAS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 27/06/2018)

As obras solicitadas consisten na instalación de valado nas parcelas 349 e 350 do polígono 20 do catastro de Ponte Caldelas (36043A020003490000JE e 36043A020003500000JI), en zona de policía do rego de Covelo (marxe esquerda) e dun rego sen nome coñecido (marxe dereita). A distancia mínima do cerrado ao dominio público hidráulico será duns 7,00 metros. O peche terá 496 metros de lonxitude total e 1,50 metros de altura máxima, construíndose con malla de aceiro substentada en tubos de aceiro colocados cada 3,00 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponte Caldelas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 15 de maio de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
MODIFICACIÓN DE CRÉDITO Nº 30/2018 CRÉDITO EXTRAORDINARIO
ADMINISTRACIÓN LOCAL — Municipal — Oia (Presupostos e cadros de persoal, 11/10/2018)

Aprobado inicialmente en sesión plenaria de data 27.09.2018, expediente de modificación presupostaria 30/18, por crédito extraordinario 1/18, exponse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 28 de setembro de 2018. A Alcaldesa Asdo Juan Domingo Achicallende Almoriz *Asdo dixitalmente á marxe
FORMALIZACIÓN DO CONTRATO ADMINISTRATIVO ESPECIAL DO SERVIZO DE BAR-RESTAURANTE NA PRAIA DE PORTOCELO
ADMINISTRACIÓN LOCAL — Municipal — Marín (Contratos administrativos, 02/07/2018)

De conformidade co acordo da Xunta de Goberno Local de data 16/05/2018, adxudicouse o contrato administrativo especial do servizo de bar-restaurante na praia de Portocelo, no término municipal de Marín, cuxa formalización se publica ós efectos do artigo 154.1 del Real Decreto Lexislativo 3/2011, de 14 de novembro, polo que se aproba o Texto Refundido da Lei de Contratos do Sector Público (TRLCSP). a) Organismo: Concello de Marín b) Domicilio: Av. Ourense, s/n, 36900, Marín. (Tel.986880300; Fax.986882013) c) Dependencia que tramita o expediente: Secretaría Xeral d) Número de expediente: 462/17 e) Dirección de Internet del perfil del contratante: www.concellodemarin.es a) Tipo de contrato: Contrato administrativo especial b) Descrición: Prestación do SERVIZO DE BAR-RESTAURANTE NO EDIFICIO PÚBLICO MUNICIPAL SITUADO NA PRAIA DE PORTOCELO c) CPV: 55100000-1 “Servizos de hostalería” d) Medios de publicación do anuncio de licitación: BOP e DOGA e) Data de publicación do anuncio de licitación: 05.03.2018 e 08.03.2018 a) Tramitación: Ordinaria b) Procedemento: Aberto con varios criterios de valoración 11.781,60 € a) Data de adxudicación: 16.05.2018 b) Data de formalización do contrato: 16.05.2018 c) Adxudicatario: Gonzalo Javier Pagoaga Teletin (DNI 54319635-Y) d) Importe do canon de adxudicación: 650,93 euros mensuais, IVE incluído e) Duración: dous (2) anos, prorrogables por anualidades ata dous anos máis En Marín, a 18 de maio de 2018 A Alcaldesa María Ramallo Vázquez
IN407A 2018/359-4, CONCESIÓN A ELÉCTRICA LOS MOLINOS, S. L., PARA INSTALACIÓN ELÉCTRICA, NO LUGAR DE CHAÍN, CONCELLO DE PONTE CALDELAS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 03/10/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 13 de setembro de 2018. O xefe territorial Ignacio Rial Santomé
APROBACIÓN INICIAL DO REGULAMENTO ORGÁNICO MUNICIPAL
ADMINISTRACIÓN LOCAL — Municipal — Cañiza, A (Ordenanzas e Regulamentos, 28/06/2018)

De conformidade co disposto no artigo 17 do R. D. L.2/2004, de 5 de marzo, polo que se aproba o Texto Refundido da Lei Reguladora das Facendas Locais, o acordo provisional referido faise público por un prazo de trinta (30) días, dentro dos cales os interesados poderán examinar o expediente e presentar as reclamacións ou suxestións que estimen oportunas. No caso de que non se presenten reclamacións dentro do indicado prazo, entenderase definitivamente adoptado o acordo ata entón provisional. O expediente completo atópase de manifesto na Secretaría do concello. Documento asinado por: O alcalde do Concello Miguel A. Domínguez Alfonso
DH. A36.02407. CONCESIÓN Á COMUNIDADE DE USUARIOS RIVEIRO-MONTECELO DUN CAUDAL DE AUGA NO LUGAR DO RIBEIRO, NA PARROQUIA DE CAMPAÑÓ, CONCELLO DE PONTEVEDRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 25/04/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de abril de 2018 e como resultado do expediente incoado ó efecto, outorgóuselle á Comunidade de Usuarios Riveiro-Montecelo unha concesión de 1067,85 m3 anuais de auga que procede de dous mananciais situados no lugar do Ribeiro, na parroquia de Campañó (San Pedro), no concello de Pontevedra (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Michael Ernest Akrouni Oddo